CELEX: 62012TN0176
Language: et
Date: 2012-04-16 00:00:00
Title: Kohtuasi T-176/12: 16. aprillil 2012 esitatud hagi — Tejarat versus nõukogu

16.6.2012   
            
            
               ET
            
            
               Euroopa Liidu Teataja
            
            
               C 174/25
            
         16. aprillil 2012 esitatud hagi — Tejarat versus nõukogu
   (Kohtuasi T-176/12)
   2012/C 174/43
   Kohtumenetluse keel: inglise
   
      Pooled
   
   
      Hageja: Bank Tejarat (Teheran, Iraan) (esindajad: solicitor S. Zaiwalla, solicitor P. Reddy ja solicitor F. Zaiwalla, D. Wyatt, QC ja barrister R. Blakeley)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 23. jaanuari 2012. aasta otsuse 2012/35/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 19, lk 22), I lisa I osa loetelu B punkt 2 hagejat puudutavas osas;
            
         
               —
            
            
               tühistada nõukogu 23. jaanuari 2012. aasta rakendusmääruse (EL) nr 54/2012, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 19, lk 1), I lisa I osa loetelu B punkt 2 hagejat puudutavas osas;
            
         
               —
            
            
               tühistada nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), IX lisa loetelu B punkt 105 hagejat puudutavas osas;
            
         
               —
            
            
               tunnistada nõukogu otsuse 2010/413/ÜVJP artikli 20 lõige 1 hageja suhtes kohaldamatuks;
            
         
               —
            
            
               tunnistada nõukogu määruse (EL) nr 267/2012 artikli 23 lõige 2 hageja suhtes kohaldamatuks;
            
         
               —
            
            
               näha ette, et nõukogu otsuse 2012/35/ÜVJP I lisa I osa loetelu B punkti 2 ja nõukogu rakendusmääruse (EL) nr 54/2012 I lisa I osa loetelu B punkti 2 ning nõukogu määruse (EL) nr 267/2012 IX lisa loetelu B punkt 105 tühistamisel on kohene mõju; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide:
               
                           —
                        
                        
                           hageja ei vasta sisulisele kriteeriumile vaidlustatud meetmete alusel loetellu kandmiseks ning puudub igasugune seaduslik või faktiline alus teda sinna kanda; ning/või nõukogu on teinud ilmse hindamisvea selle üle otsustamisel, kas ta vastas sellele kriteeriumile või ei; ja
                        
                     
                           —
                        
                        
                           nõukogu kandis hageja nimekirja ebapiisavate tõendite alusel tuvastamaks, kas ta vastas nimetatud kriteeriumile ja tegi seeläbi (järjekordse) hindamisvea, kuna hageja ei vasta ühelegi viiest kriteeriumist, mis on sätestatud määruse nr 267/2012 artikli 23 lõikes 2; ning nõukogu ei ole tõendanud vastupidist.
                        
                     
         
               2.
            
            
               Teine väide:
               
                           —
                        
                        
                           Hageja loetellu kandmine rikub tema põhiõigusi ja-vabadusi, seal hulgas õigust kaubelda ja tegeleda äritegevusega ning kasutada rahumeelselt oma vara ja/või on vastuolus proportsionaalsuse põhimõttega.
                        
                     
         
               3.
            
            
               Kolmas väide:
               
                           —
                        
                        
                           Nõukogu on igal juhul rikkunud protseduurinõudeid, kuna: a) ei teatanud hagejale isiklikult tema kandmisest loetellu, b) ei ole nõuetekohaselt ja piisavalt seda põhjendanud ning c) on rikkunud kaitseõigusi ja õigust õiglasele hüvitisele.